<classify> Chanzo cha picha, GETTY IMAGESKumekuwa na mjadala kwenye mitandao ya kijamii kuhusu video ya daktari wa Kisomali ambaye alirikodi video ya moja kwa moja kwenye akaunti yake ya TikTok, akimfanyia upasuaji mwanamke.Watu walihoji usalama wa mwanamke huyo na mtoto, kwani daktari alikuwa mubashara kwenye Tiktok.Daktari alisema upasuaji huo haukuwa wa haraka, baada ya kumaliza upasuaji nilimtoa mtoto na kurekodi video mubashara, alisema.Daktari huyu wa upasuaji, ambaye anafanya kazi katika moja ya hospitali mjini Mogadishu, alisema majukwaa ya mtandaoni, kama TikTok, huwashauri watu kuhusu masuala ya afya.Video ya upasuaji huu ilikuwa ya kuelimisha, nikiwa natunza taarifa za mgonjwa, nilipata wazo la kuwaelimisha akina mama na kuwaeleza mambo yanayoweza kusababisha matatizo mfano tumbo la uzazi kupasuka, alisema.Daktari huyo, ambaye ana maelfu ya wafuasi kwenye Tiktok, alisisitiza - video hiyo ilikuwa ya kuelimisha, akikana kufanya kosa lolote.Serikali ya Somalia inasema suala hilo linachunguzwa.Chanzo cha picha, GETTY IMAGESDkt. Saeed Sheikh Mohamed, mtaalamu wa upasuaji wa watoto, anaefanya kazi katika Hospitali ya Chuo Kikuu cha Jazeera mjini Mogadishu, aliambia BBC, si jambo geni kwa huduma za matibabu kwa wagonjwa kutazamwa moja kwa moja.Anasema sababu kubwa ya kumrekodi mgonjwa huyo ni kuitumia video hiyo kisayansi, na kuelezea aina ya upasuaji utakaofanyika.Sasa suala lililojitokeza ni kupeperushwa moja kwa moja, hilo ni jambo ambalo linahitaji utafiti wa muda mrefu kuhusiana na faida na hasara zinazoweza kupatikana kutokana na hilo, anasema.Dkt. Mohamed aliambia BBC, taaluma ya matibabu ni kazi inayohusiana na binadamu, na ina sheria zake kali.Maadili ya taaluma ya matibabu kwa ujumla yanategemea nguzo kuu nne:Imetafsiriwa na Rashid Abdallah  <topic>: AFYA 